Atlético Madrid

Clwb pêl-droed o ddinas Madrid yw Club Atlético de Madrid, SAD sy'n chwarae yn La Liga, prif adran pêl-droed Sbaen. Ffurfiwyd y clwb ar 26 Ebrill 1903 fel Athletic Club de Madrid gan dri o fyfyrwyr o Wlad y Basg oedd yn byw ym Madrid, fel cangen ieuenctid o Athletic Bilbao. Mae'r clwb yn chwarae eu gemau cartref yn Estadio Vicente Calderón sy'n dal 54,960 o dorf, ond yn 2016 mae disgwyl i'r clwb symud i'w cartref newydd yn Estadio La Peineta fydd yn gallu dal torf o 70,000.